pl ro pl en fr nl fr sv en nl en en bar pl af af af af af af af af af nl de af nl nl af sv en af af nl af nl fr nl af en en en af af af
Mowana Lodge en spa in Botswana
Temba Tuis | Enquire Now
CRESTA MOWANA SAFARI RESORT & SPA
'n Luukse Lodge in Kasane by die Chobe Nasionale Park in Botswana
Dit is maklik om te sien hoekom Mowana Safari Lodge naby die Chobe Wildreservaat na ‘n kremetartboom vernoem is. Hierdie luukse Chobe lodge is om ‘n skouspelagtige 800-jaar-oue lid van die Adansonia digitata-spesie gebou. Legendes oor kremetartbome is volop. Een hiervan is dat God die kremetart uit die grond gepluk en kop-onderstebo op die grond neergesmyt het, omdat die boom aanhou loop het toe Hy dit die eerste keer in die grond van Chobe geplant het.
Mowana Safari Lodge is op die oewer van die Chobe-rivier geleë, waar die grense van vier Afrikalande (Botswana, Zambië, Namibië en Zimbabwe) mekaar ontmoet. Dit is ook waar die Chobe- en Zambezi-riviere saamvloei – en die Zambezi-rivier is die tuiste van die “Nyamiyami” (of riviergod). As jy dus meer van Afrika se mites en legendes wil leer, is die Chobe-gebied om Mowana Safari Lodge die ideale plek om te besoek!
Die Chobe Wildreservaat is beroemd vir ‘n reuse olifantbevolking – dit word gesê dat 45 000 van hierdie interessante diere die vlaktes van Chobe bewandel. Hulle deel hierdie gebied van bykans 10 000 vierkante kilometer met leeus, luiperd, kameelperd, jagluiperd, buffels, bykans 450 voëlspesies, asook puku en Chobe-bosbok, wat inheems aan Chobe Nasionale Park is.
Die luukse Mowana Safari Lodge spog met ‘n unieke verkoopspunt: ‘n haarsalon in ‘n boomhuis! Die swembad is ook nou nie die gewone Olimpiese grootte poel nie. Mowana se swembad is so gebou dat dit met die omringende Chobe-landskap saamsmelt.
Ontwerpersjuweliersware en aandenkings kan by Mowana se kuriowinkel gekoop word. Vir die sportiewe gaste is daar tennisbane en ‘n 9-putjie gholfbaan.
Mowana Safari Lodge bied uitstekende cuisine met ‘n smakie van eksotiese Afrika by die Serondella Restaurant, terwyl jy jou dors by die Savuti-kroeg kan les as jy terugkeer van jou safari in Chobe. As jy bedags hongerig voel, sit die Boma-Terras ligte maaltye voor.
Mowana Safari Lodge sal seker maak dat die tyd wat jy in Chobe deurbring, die moeite werd is. Verken die gebied om hierdie luukse Chobe lodge te voet of op ‘n bergfiets. Probeer om ‘n tiervis te vang terwyl jy op die Chobe-rivier ronddryf in ‘n makoro of motorboot. Vir die avontuurlustiges is daar “river-rafting” op die Zambezi-rivier.
Mowana Safari Lodge bied talle geleenthede vir begeleide wildbesigtiging (met uiters kundige gidse) in die Chobe Nasionale Park. Dag- en nagtoere word aangebied. Ontbyt- of sonsondergangritte op die Chobe-rivier (met watertandlekkernye wat deur die gourmet-chefs van hierdie luukse Chobe lodge voorberei is) kan gereël word.
Die hoogtepunt van jou besoek aan Mowana Safari Lodge sal beslis ‘n helikopter-rit na die Victoria-watervalle wees. Jy kan dalk ook verkies om ‘n aandjie by ‘n naburige Afrika-dorpie deur te bring. Proe die heerlike Afrika-geregte om die kampvuur terwyl die tradisionele dansers die dansvloer oorneem.
Sonsopkoms vanaf die Restaurant
Chobe Rivier vanuit die hotelkamer
Die luukse Mowana Safari Lodge naby die Chobe Wildreservaat is ‘n vier-ster bestemming. Gaste gaan in 112 luukse kamers en 4 suites tuis (almal is en suite en het lugversorging).
Alle kamers en suites kyk op die Chobe-rivier uit en is toegerus met tee-koffie-stasies, waaiers, mini-kroeg, haardroër, asook muskietnette en insekweermiddel. Kamers en suites by Mowana Safari Lodge het ook satelliet-TV en direktelyn-telefoon.
Mowana Safari Lodge naby die Chobe Wildreservaat bied ook kluise, eendag wasgoed- en droogskoonmaakdiens, beperkte kamerdiens en heen-en-weer-vervoer na die lughawe.
Vir sakebesoekers bied Mowana Safari Lodge konferensiefasiliteite vir 80 persone, ten volle toegerus met oorhoofse en LCD-projektor, muurskerm, video-opnemer, monitor en volledige videoprojektorstelsel. Reëlings vir enige bykomende vereistes kan getref word.
Mowana Safari Lodge & Spa is sonder enige twyfel die beste lodge in die Chobe en Kasane omgewing. Die luuksheid kom natuurlik teen 'n redelike prys. Indien jy dit nie kan bekostig nie is daar geen rede waarom jy nie Chobe wild reservaat sal besoek nie.
Daar is uitstekende alternatiewe soos bv Chobe Safari Lodge. Dit is 'n vier ster hotel . Goedkoper drie ster akkommodasie is beskikbaar by Toro Lodge en selfsorg akkommodasie by Senyati Safari Camp.
Wildbesigtiging kan ook by  Mokolodi Natuur Reservaat geniet word. Hier is selfsorg akkommodasie slegs 12 km suid van Gaborone, die hoofstad van Botswana.
Wanneer jy van Gaborone na Chobe ry kan jy gerus oorweeg om by Woodlands naby Francistown in Botswana te oornag. Woodlands bied selfsorg akkommodasie en kampering.
Besoekers aan Mowana Safari Lodge sal waarskynlik ook die Okavango Delta besoek en kan by  Okavango Delta Safari akkommodasie en safaris kies
Swakopmund Hotel en Vermaaklikheids sentrum is een van die gunsteling hotelle in Swakopmund in Namibie en van die selfde gehalte as Mowana Safari Lodge.
Ngepi Kamp is 'n gesins bestemming langs die Kavangorivier in die Caprivi. Jy kan dit maklik beriek as jy net na middagete of na jou oggend safari van Mowana Safari Lodge vertrek.
Waterberg Plato Nasionale Park in Namibia is twee dae sy ry van Mowana Safari Lodge in Botswana
Die Churchill Hotel is die plek om te bly as jy Bulawayo besoek na jou verblyf by Chobe Safari Lodge. Die Churchill hotel is slegs 5 km van Bulawayo se sakekern
Cutty Sark Hotel is 'n bekostigbare hotel by die Karibadam, maar die gehalte is beslis nie vergelykbaar met die Mowana Safari Lodge nie
Spurwing Island is in die Matusadona Nasionale park en binne die Karibadam. Dit is 'n uitstekende safari bestemming en baie gewild onder tiervis hengelaars.